Europos bendrijos ir Tailando susitarimas pasikeičiant laiškais pagal 1994 m. GATT XXVIII straipsnį siekiant iš dalies pakeisti prie 1994 m. GATT pridėtame EB CXL sąraše numatytas ryžiams taikomas lengvatas



Oficialusis leidinys L 346 , 29/12/2005 p. 0026 - 0029



Europos bendrijos ir Tailando susitarimas pasikeičiant laiškais pagal 1994 m. GATT XXVIII straipsnį siekiant iš dalies pakeisti prie 1994 m. GATT pridėtame EB CXL sąraše numatytas ryžiams taikomas lengvatas A. Europos bendrijos laiškas Briuselis, 2005 m. gruodžio 20 d. Pone, Atsižvelgdami į Europos bendrijos (EB) ir Tailando Karalystės (Tailando) derybas pagal 1994 m. GATT XXVIII straipsnį siekiant iš dalies pakeisti prie 1994 m. Bendrojo susitarimo dėl muitų tarifų ir prekybos (1994 m. GATT) pridėtame EB CXL sąraše numatytas ryžiams taikomas lengvatas, EB sutinka su toliau išdėstytomis išvadomis. 1. Lukštentų ryžių (SS subpozicija 1006 20), iš dalies nulukštentų ir visiškai nulukštentų (SS subpozicija 1006 30) ir skaldytų ryžių (SS subpozicija 1006 40) muito bendra norma yra atitinkamai 65 EUR/t, 175 EUR/t ir 128 EUR/t. 2. EB taiko muito normą iš dalies nulukštentiems ir visiškai nulukštentiems ryžiams (SS subpozicija 1006 30) pagal 3–6 punktus. 3. Metinis orientacinis importo lygis skaičiuojamas kaip vidutinis viso iš dalies nulukštentų ir visiškai nulukštentų ryžių importo, įvežamo į EB 25 iš visų kilmės šalių 2001–2002 ir 2003–2004 prekybos metais (nuo rugsėjo 1 d. iki rugpjūčio 31 d.), dydis, padidintas 10 % (t. y. 337168 tonos). 4. Šešių mėnesių orientacinis importo lygis: kiekvienais prekybos metais šešių mėnesių orientacinis importo lygis skaičiuojamas kaip 47 % metinio orientacinio importo lygio, apskaičiuoto 3 punkte (t. y. 158469 tonos). 5. Taikomos tarifinės normos koregavimas metų viduryje: per 10 dienų nuo kiekvienų prekybos metų pirmųjų šešių mėnesių pabaigos EB persvarsto ir prireikus koreguoja taikomą tarifinę normą šiuo būdu: a) jei faktinis iš dalies nulukštentų ir visiškai nulukštentų ryžių importas per ką tik pasibaigusius šešis mėnesius daugiau kaip 15 % viršija šešių mėnesių orientacinį importo lygį tuo laikotarpiu, kaip apskaičiuota pirmesniame 4 punkte (t. y. daugiau nei 182239 tonos), EB taiko 175 EUR/t tarifinę normą; b) jei faktinis iš dalies nulukštentų ir visiškai nulukštentų ryžių importas per ką tik pasibaigusius šešis mėnesius yra mažesnis arba atitinka šešių mėnesių orientacinį importo lygį tuo laikotarpiu, kaip apskaičiuota pirmesniame 4 punkte, jį padidinus 15 % (t. y. 182239 tonos arba mažiau), EB taiko 145 EUR/t tarifinę normą. Taikant pirmesnius a ir b punktus faktinis iš dalies nulukštentų ir visiškai nulukštentų ryžių importas yra visas į EB 25 iš visų kilmės šalių įvežamas iš dalies nulukštentų ir visiškai nulukštentų ryžių, kurių SS subpozicija yra 1006 30, importas. 6. Taikomos tarifinės normos koregavimas metų pabaigoje: per 10 dienų nuo prekybos metų pabaigos EB persvarsto ir prireikus koreguoja taikomą tarifinę normą šiuo būdu: a) jei faktinis iš dalies nulukštentų ir visiškai nulukštentų ryžių importas per ką tik pasibaigusius prekybos metus daugiau kaip 15 % viršija metinį orientacinį importo lygį tuo 12 mėnesių laikotarpiu, kaip apskaičiuota pirmesniame 3 punkte (t. y. daugiau nei 387743 tonos), EB taiko 175 EUR/t tarifinę normą; b) jei faktinis iš dalies nulukštentų ir visiškai nulukštentų ryžių importas per ką tik pasibaigusius prekybos metus yra mažesnis arba atitinka metinį orientacinį importo lygį tuo 12 mėnesių laikotarpiu, kaip apskaičiuota pirmesniame 3 punkte, jį padidinus 15 % (t. y. 387743 tonos arba mažiau), EB taiko 145 EUR/t tarifinę normą. Taikant pirmesnius a ir b punktus faktinis iš dalies nulukštentų ir visiškai nulukštentų ryžių importas yra visas į EB 25 iš visų kilmės šalių įvežamas iš dalies nulukštentų ir visiškai nulukštentų ryžių, kurių SS subpozicija yra 1006 30, importas. 7. Tarifinė kvota: EB atidaro naują 13500 tonų iš dalies nulukštentų ir visiškai nulukštentų ryžių metinę tarifinę kvotą, iš kurios 4313 tonų skiriama Tailandui. Šiai kvotai taikoma 0 % muito norma. 8. Skaldyti ryžiai: ryžiams, kurių SS subpozicija yra 1006 40, EB taiko 65 EUR/t importo muitą. 9. Dabartinės skaldytų ryžių tarifinės kvotos dydis didinamas iki 100000 tonų. Šiai tarifinei kvotai taikoma muito norma lygi pirmesniame 8 punkte nurodytam muitui, sumažinus 30,77 %. 10. Duomenys: 5 ir 6 punktuose nurodytas metinio ir šešių mėnesių faktinio importo lygio apskaičiavimas nustatomas naudojantis EB ryžių importo licencijų duomenimis. EB skelbia šiuos duomenis internete kiekvieną savaitę. 11. Skaidrumas: EB nedelsdama pateikia viešą pranešimą apie kiekvieną taikomos tarifinės normos koregavimą. 12. Konsultavimasis: Bet kurios šalies prašymu šalys per 30 dienų nuo tokio prašymo gavimo pradeda konsultacijas dėl klausimų, kuriems taikomas šis susitarimas. 13. Šio Susitarimo nuostatos taikomos nuo 2005 m. rugsėjo 1 d. Būčiau dėkingas, jei patvirtintumėte, kad jūsų Vyriausybė sutinka su tuo, kas išdėstyta pirmiau. Reiškiu Jums savo didžią pagarbą. Europos Sąjungos Tarybos vardu +++++ TIFF +++++ B. Tailando laiškas Bankokas, 2005 m. gruodžio 21 d. Pone, Turiu garbės patvirtinti, kad gavau Jūsų šios dienos laišką, kuriame rašoma: "Atsižvelgdami į Europos bendrijos (EB) ir Tailando Karalystės (Tailando) derybas pagal 1994 m. GATT XXVIII straipsnį siekiant iš dalies pakeisti prie 1994 m. Bendrojo susitarimo dėl muitų tarifų ir prekybos (1994 m. GATT) pridėtame EB CXL sąraše numatytas ryžiams taikomas lengvatas, EB sutinka su toliau išdėstytomis išvadomis. 1. Lukštentų ryžių (SS subpozicija 1006 20), iš dalies nulukštentų ir visiškai nulukštentų (SS subpozicija 1006 30) ir skaldytų ryžių (SS subpozicija 1006 40) muito bendra norma yra atitinkamai 65 EUR/t, 175 EUR/t ir 128 EUR/t. 2. EB taiko muito normą iš dalies nulukštentiems ir visiškai nulukštentiems ryžiams (SS subpozicija 1006 30) pagal 3–6 punktus. 3. Metinis orientacinis importo lygis skaičiuojamas kaip vidutinis viso iš dalies nulukštentų ir visiškai nulukštentų ryžių importo, įvežamo į EB 25 iš visų kilmės šalių 2001–2002 ir 2003–2004 prekybos metais (nuo rugsėjo 1 d. iki rugpjūčio 31 d.), dydis, padidintas 10 % (t. y. 337168 tonos). 4. Šešių mėnesių orientacinis importo lygis: kiekvienais prekybos metais šešių mėnesių orientacinis importo lygis skaičiuojamas kaip 47 % metinio orientacinio importo lygio, apskaičiuoto 3 punkte (t. y. 158469 tonos). 5. Taikomos tarifinės normos koregavimas metų viduryje: per 10 dienų nuo kiekvienų prekybos metų pirmųjų šešių mėnesių pabaigos EB persvarsto ir prireikus koreguoja taikomą tarifinę normą šiuo būdu: a) jei faktinis iš dalies nulukštentų ir visiškai nulukštentų ryžių importas per ką tik pasibaigusius šešis mėnesius daugiau kaip 15 % viršija šešių mėnesių orientacinį importo lygį tuo laikotarpiu, kaip apskaičiuota pirmesniame 4 punkte (t. y. daugiau nei 182239 tonos), EB taiko 175 EUR/t tarifinę normą; b) jei faktinis iš dalies nulukštentų ir visiškai nulukštentų ryžių importas per ką tik pasibaigusius šešis mėnesius yra mažesnis arba atitinka šešių mėnesių orientacinį importo lygį tuo laikotarpiu, kaip apskaičiuota pirmesniame 4 punkte, jį padidinus 15 % (t. y. 182239 tonos arba mažiau), EB taiko 145 EUR/t tarifinę normą. Taikant pirmesnius a ir b punktus faktinis iš dalies nulukštentų ir visiškai nulukštentų ryžių importas yra visas į EB 25 iš visų kilmės šalių įvežamas iš dalies nulukštentų ir visiškai nulukštentų ryžių, kurių SS subpozicija yra 1006 30, importas. 6. Taikomos tarifinės normos koregavimas metų pabaigoje: per 10 dienų nuo prekybos metų pabaigos EB persvarsto ir prireikus koreguoja taikomą tarifinę normą šiuo būdu: a) jei faktinis iš dalies nulukštentų ir visiškai nulukštentų ryžių importas per ką tik pasibaigusius prekybos metus daugiau kaip 15 % viršija metinį orientacinį importo lygį tuo 12 mėnesių laikotarpiu, kaip apskaičiuota pirmesniame 3 punkte (t. y. daugiau nei 387743 tonos), EB taiko 175 EUR/t tarifinę normą; b) jei faktinis iš dalies nulukštentų ir visiškai nulukštentų ryžių importas per ką tik pasibaigusius prekybos metus yra mažesnis arba atitinka metinį orientacinį importo lygį tuo 12 mėnesių laikotarpiu, kaip apskaičiuota pirmesniame 3 punkte, jį padidinus 15 % (t. y. 387743 tonos arba mažiau), EB taiko 145 EUR/t tarifinę normą. Taikant pirmesnius a ir b punktus faktinis iš dalies nulukštentų ir visiškai nulukštentų ryžių importas yra visas į EB 25 iš visų kilmės šalių įvežamas iš dalies nulukštentų ir visiškai nulukštentų ryžių, kurių SS subpozicija yra 1006 30, importas. 7. Tarifinė kvota: EB atidaro naują 13500 tonų iš dalies nulukštentų ir visiškai nulukštentų ryžių metinę tarifinę kvotą, iš kurios 4313 tonų skiriama Tailandui. Šiai kvotai taikoma 0 % muito norma. 8. Skaldyti ryžiai: ryžiams, kurių SS subpozicija yra 1006 40, EB taiko 65 EUR/t importo muitą. 9. Dabartinės skaldytų ryžių tarifinės kvotos dydis didinamas iki 100000 tonų. Šiai tarifinei kvotai taikoma muito norma lygi pirmesniame 8 punkte nurodytam muitui, sumažinus 30,77 %. 10. Duomenys: 5 ir 6 punktuose nurodytas metinio ir šešių mėnesių faktinio importo lygio apskaičiavimas nustatomas naudojantis EB ryžių importo licencijų duomenimis. EB skelbia šiuos duomenis internete kiekvieną savaitę. 11. Skaidrumas: EB nedelsdama pateikia viešą pranešimą apie kiekvieną taikomos tarifinės normos koregavimą. 12. Konsultavimasis: bet kurios šalies prašymu šalys per 30 dienų nuo tokio prašymo gavimo pradeda konsultacijas dėl klausimų, kuriems taikomas šis susitarimas. 13. Šio Susitarimo nuostatos taikomos nuo 2005 m. rugsėjo 1 d. Būčiau dėkingas, jei patvirtintumėte, kad jūsų Vyriausybė sutinka su tuo, kas išdėstyta pirmiau. Reiškiu Jums savo didžią pagarbą.". Tailandas turi garbę patvirtinti, kad sutinka su šio laiško turiniu. Reiškiu Jums savo didžią pagarbą. Tailando Karalystės vardu +++++ TIFF +++++ --------------------------------------------------